Nr. C 48/10 De Europæiske Fællesskabers Tidende 20. 2. 88 
BILAG 
Liste over advarsler 
I. Skal obligatorisk figurere på listerne over de af medlemsstaterne udformede advarsler: 
a) rygning giver kræft; 
b) rygning giver hjerte -og karsygdomme. 
II. Kan figurere på listerne over de af medlemsstaterne opstillede advarsler: 
a) rygning giver dødelige sygdomme; 
b) rygning kan slå Dem ihjel; 
c) hvis De er gravid, kan rygning skade Deres barns sundhed; 
d) hold op med at ryge, hvis De vil nedsætte risikoen for alvorlige sygdomme; 
e) rygning giver kræft, bronchitis og andre lungesygdomme; 
f) mere end (. . .) mennesker dør årligt i (landets navn) af lungekræft; 
g) rygere dør tidligere end andre. 
Forslag til Rådets direktiv om tilnærmelse af medlemsstaternes love og administrative bestem­
melser om maksimalt tilladt tjæreindhold i cigaretter 
KOM(87) 720 endelig udg. 
(Forelagt af Kommissionen den 4. februar 1988) 
(88/C 48/10) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 100A, 
under henvisning til forslag fra Kommissionen, 
i samarbejde med Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Der består visse forskelle mellem medlemsstaternes love 
og administrative bestemmelser om begrænsning af det 
maksimalt tilladte tjæreindhold i cigaretter; disse 
forskelle er af en sådan art, at de skaber visse handels­
hindringer og dermed hæmmer det indre markeds 
gennemførelse og funktion; 
disse hindringer bør derfor fjernes, og med henblik herpå 
bør markedsføringen af og den fri bevægelighed for 
cigaretter underkastes fælles bestemmelser, for så vidt 
angår det maksimalt tilladte tjæreindhold; 
ved udformningen af disse bestemmelser bør der tages 
tilbørligt hensyn til befolkningens sundhedsbeskyttelse; risikoen for lungekræft vokser i takt med mængden af 
tjære i den tobak, der ryges; 
Det Europæiske Råd understregede ved mødet i Milano 
den 28. og/29, juni 1985 betydningen af at iværksætte et 
europæisk handlingsprogram til bekæmpelse af kræft; 
Rådet og medlemsstaternes regeringsrepræsentanter, 
forsamlet i Rådet, har i deres resolution af 7. juli 1986 (') 
prioriteret bekæmpelsen af brugen af tobak; 
dette direktiv indeholder mindsteforskrifter, som vil blive 
revideret på grundlag af de erfaringer, der gøres i kraft 
af den tekniske udvikling og af den medicinske viden på 
dette område, idet det er målet at nå frem til en bedre 
beskyttelse af befolkningen — 
UDSTEDT FØLGENDE DIREKTIV: 
Artikel 1 
Dette direktiv tilsigter en harmonisering af medlemssta­
ternes love og administrative bestemmelser om advarsler 
på tobaksvarers pakninger og angivelse på cigaretpak­
kerne af tjære- og nikotinindholdet ud fra princippet om 
at sikre befolkningen et højt sundhedsbeskyttelsesniveau. 
(') EFT nr. C 184 af 23. 7. 1986, s. 19. 
20. 2. 88 De Europæiske Fællesskabers Tidende Nr. C 48/11 
Artikel 2 
1. I dette direktiv forstås ved tjære nikotinfri anhydrid 
kondensat af ufiltreret røg. 
2. Tjæreindholdet i cigaretter, der markedsføres i 
medlemsstaterne, må ikke overstige 15 mg pr. 31. 
december 1992 og 12 mg pr. 31. december 1995. 
Artikel 3 
Tjæreindholdet i cigaretter måles ved de enkelte 
medlemsstaters foranstaltning efter ISO 4387-metoden 
eller en hvilken som helst anden metode, som giver 
tilsvarende resultater. 
Artikel 4 
Den i artikel 6 fastsatte fremgangsmåde for tilpasning til 
den tekniske udvikling benyttes kun for de maksimale 
grænseværdier for tjæreindholdet, som omtalt i artikel 2, 
stk. 2, samt for metoderne til måling af tjæreindholdet 
som omtalt i artikel 3. 
Artikel 5 
Med henblik på tilpasningen til den tekniske udvikling 
bistås Kommissionen af et rådgivende udvalg, sammensat 
af repræsentanter for medlemsstaterne og under sæde af 
Kommissionens repræsentant. 
Artikel 6 
Kommissionens repræsentant forelægger udvalget et 
udkast til foranstaltninger, der bør iværksættes. Udvalget udtaler sig om dette udkast inden for en tidsfrist, som 
kan fastsættes af formanden afhængigt af, hvor hastende 
det pågældende spørgsmål er. Eventuelt foretages en 
afstemning. 
Udtalelsen tages til referat. Derudover kan den enkelte 
medlemsstat kræve, at dens holdning tages med i refe­
ratet. 
Kommissionen tager i videst muligt omfang hensyn til 
udvalgets udtalelse. Den oplyser udvalget om, hvorledes 
den har taget hensyn til denne udtalelse. 
Artikel 7 
Medlemsstaterne kan ikke forbyde eller indskrænke 
handelen med produkter, der er i overensstemmelse med 
dette direktiv. 
Artikel 8 
1. Medlemsstaterne sætter de nødvendige love og 
administrative bestemmelser i kraft for at efterkomme 
dette direktiv senest 18 måneder at regne fra dets 
meddelelse. De underretter straks Kommissionen herom. 
Der gives en yderligere tidsfrist på to år ved markeds­
føring af produkter, der ikke er i overensstemmelse med 
dette direktiv. 
2. Medlemsstaterne meddeler Kommissionen, hvilke 
nationale retsbestemmelser, de vedtager på dette område, 
der omfattes af dette direktiv. 
Artikel 9 
Dette direktiv er rettet til medlemsstaterne.